Үтерә бу яллар!

	Чамадан тыш озакка сузылган Яңа ел ялларыннан гарык булдык. Чит илләргә баручы күп акчалы кешеләр өчен шулай кирәктер ул, бәлки. Авыл җирендә яшәүче әти-әниләре һәм башка туганнары янына кайтучылар өчен дә өстәмә ял шикеллерәктер. Әмма... Хөкүмәт карамагындагы һәм башка оешмаларның ике атнага якын “үлүе” бер дә әйбәт түгел. Мондый ял көннәрендә авырып китүдән Ходай үзе сакласын, поликлиникалар да эшләми бит. Әле эшли башлагач та, кирәкле табибыңа, хәтта үзеңнең терапевтыңа эләгү өчен дә, язылып, чиратың җиткәнне көтеп торасы була бит. 	 6 гыйнварда бер танышым чылтыратты. Хатынының бик каты башы авырткач, түләүле томография үткәннәр. Шуннан томограф поликлиникадагы үз табибына барырга кушкан. “Кайчан гына бетәр инде бу ял көннәре”, – дип зарланды танышым. 
	Рәфкать ИБРАҺИМОВ	
Татарстан яшьләре

	№ 1 |  	


